|  |  |
| --- | --- |
| Til | Kopi til |
|  |  |

# Møte i Samisk kirkeråds arbeidsutvalg 9. februar 2021

Til stede:

Sara Ellen Anne Eira

Oddvin Bientie

May Bente Jönsson (vara)

Margareth Ranberg kunne ikke møte, May Bente Jönsson møtte i hennes sted

Sekretariatet:   
Risten Turi Aleksandersen

Vidar Andersen

**SKR-AU 1/21 Det videre arbeidet med uttalelse til Sannhets- og forsoningskommisjonen**

Sekretariatet fikk i oppdrag å forberede sak om Sannhets- og forsoningskommisjonen til neste møte. Det lå en forventning om dette kunne være en formell uttalelse fra rådet. Samisk kirkeråd representerer Den norske kirke i helhet i samiske saker, og vedtak fra rådet har stor tyngde.

Sekretariatet vurderer at det kan være hensiktsmessig å ta arbeidet stegvis for å få bredde i tematikken. Et innspill kan også om mulig bli forelagt Kirkerådet før det sendes, og et vedtak vil også kunne peke til en eventuell videre behandling av Sannhets- og forsoningskommisjonens rapport i ulike kirkelige organer. Samisk kirkeråd har før ønsket en egen gransking av kirkens rolle i fornorskningen, denne vil være en naturlig del av denne prosessen.

Det er også flere andre prosesser rådet må være oppmerksom på. Parallelt går det også nå en prosess med videre arbeid med kirkelig kulturarv hvor samiske saker blir en del av dette. Dette er en sak på Kirkemøtet 2021. Kirkerådet har også nå sagt at immateriell kulturarv skal få sin egen prosess med en egen sak. Denne saka er i utgangspunktet uavhengig av andre prosesser, men en rekke tema i denne prosessen vil også være tema som omhandler sannhets- og forsoningsarbeid.

Den videre prosessen kan starte med et lite internt seminar under rådets kommende møte hvor rådet får innblikk i mer faglige utfordringer og sysnspunkter i dette arbeidet.

Dette kan omhandle tema som:

-åndelighet og teologi, teoretisk og teologisk forskning, metodikk

-beveggrunnene før fornorskningspolitikken, hva la grunnlaget for den?

-politiske saker i dag som andre statsmakter (og Stortinget) er pådrivere for samtidig som at Stortinget har satt ned kommisjonen.

Sekretariatet inviterer SKR-AU til innspill til den videre prosessen.

**Vedtak:**

SKR-AU var enig i den skisserte planen og sekretariatet fikk innspill til den videre prosessen. SKR-AU ønsker å komme med innspill til aktuelle faglige bidragsytere til arbeidet.